EkBass/fiwiki-20250220-pages-articles huggingface dataset:
Beate Meinl-Reisinger

Beate Meinl-Reisinger (s. 25. huhtikuuta 1978, Wien) on itävaltalainen poliitikko ja NEOS-puolueen puheenjohtaja. Hän on yksi puolueensa perustajajäsenistä. Aiemmin hän on kuulunut Itävallan kansanpuolueeseen. == Tausta ja yksityiselämä == Meinl-Reisinger on naimisissa ja parilla on kolme lasta. Hän on opiskellut EU:n lakia ja taloutta. Opintojensa jälkeen Meinl- Reisinger työskenteli vuosina 2005–2006 itävaltalaisen mepin Othmar Karasin avustajana. Tämän jälkeen hän työskenteli hetkellisesti Itävallan kauppakamarin palveluksessa vuonna 2007, jonka jälkeen hän toimi konsulttina vuoteen 2010 asti. Vuonna 2012 hän työskenteli Itävallan kansanpuolueelle Wienissä ennen kuin erosi puolueesta. == Poliittinen ura == Ensimmäisen kerran Meinl-Reisinger valittiin Itävallan kansallisneuvostoon vuonna 2013 Wienin vaalipiiristä. Vuoden 2015 Wienin osavaltion vaaleissa Meinl-Reisinger oli puolueensa kärkiehdokas. Meinl-Reisinger valittiin puolueensa puheenjohtajaksi vuonna 2018. Hän sai 94,7 prosenttia annetuista äänistä. Koronapandemian aikana Meinl-Reisinger ilmoitti vastustavansa koulujen sulkemista ja kannattavansa opettajien pakollista testaamista. == Lähteet == Luokka:Itävaltalaiset poliitikot Luokka:Vuonna 1978 syntyneet Luokka:Elävät henkilöt
Jalo valhe

”Jalo valhe” (), joka tunnetaan myös nimellä ”tarpeellinen valhe” tai ”kaunis valhe”, tarkoittaa politiikassa usein jopa uskonnolliset mittasuhteet saavuttavaa myyttiä tai epätotuutta, jota valtaapitävä eliitti tietoisesti levittää ylläpitääkseen sosiaalista harmoniaa tai edistääkseen omaa agendaansa. Jalo valhe käsitteenä juontaa juurensa Platonin teokseen Valtio. Uskontojen yhteydessä tunnettu "hurskas tarina" (engl. pious fiction) on narratiivi, joka esitetään totena mutta jota muut pitävät fiktiivisenä vaikkakin kertomuksen taustalla ovat pyyteettömät motiivit. Termiä käytetään toisinaan myös halventavassa tarkoituksessa osoittamaan, että tarinan kertoja yrittää tietoisesti johtaa lukijoita tai kuuntelijoita harhaan itsekkäiden tai vilpillisten tarkoitusperien vuoksi. == Katso myös == * Kissan kehto * Fiktionalismi * Joulupukki * Moraliteetti * Paternalismi * Yhteiskuntasopimus * Valkoinen valhe == Lähteet == Luokka:Etiikka
Institute of Epidemiology, Disease Control & Research

Institute of Epidemiology, Disease Control and Research (, lyhennys IEDCR) on Bangladeshin pääkaupunki Dhakassa toimiva, viranomaisasemassa oleva kansallinen epidemiologinen tutkimus-, seuranta- ja koulutuskeskus. Vuonna 1976 perustettu laitos pohjautuu Intian hajomisen seurauksena vuonna 1947 intialaisen emo-organisaation osasta muodostettuun Itä-Pakistanin malarian keskuslaitokseen (Central Malaria Institute of East Pakistan). Laitoksen toiminta on sittemmin monipuolistunut, ja IEDCR toimii esimerkiksi kansallisena referenssilaboratoriona ja keskuslaitoksena tartuntatautien alalla sekä laatii kansanterveyteen liittyviä tilastoja. Laitosta johtaa professori Tahmina Shirin. Hänen edeltäjänsä oli Meerjady Sabrina Flora. IEDCR on osallistunut lukuisiin tarttuvia tauteja koskeviin tutkimus- ja seurantahankkeisiin. Laitos osallistuu keskeisesti myös koronaviruspandemian analyysiin ja tilannetiedottamiseen sekä COVID-19-taudin leviämisen torjuntaan kotimaassaan. ==Lähteet== ==Aiheesta muualla== *Institute of Epidemiology, Disease Control & Research & (iedcr.gov.bd) *Covid-19 Status Bangladesh & (iedcr.gov.bd) Luokka:Kansanterveyslaitokset Luokka:Tutkimuslaitokset Luokka:Bangladeshin rakennukset ja rakennelmat Luokka:Dhaka
Laura Lehenkari

Laura Lehenkari (s. 1981 Oulu) on suomalainen kuvanveistäjä. === Opinnot ja ura === Lehenkari opiskeli Limingan Taidekoulussa 2000–2001 ja Kankaanpään taidekoulussa vuosina 2001–2005, josta valmistui kuvataiteilijaksi (amk). Hän opiskeli vuonna 2004 myös Taideakatemiassa Slovenian Ljubljanassa. Turun yliopistossa Lehenkari opiskeli aluksi avoimen yliopiston puolella taidehistorian perus- ja aineopintoja vuosina 2012–2016 ja sen jälkeen yliopistossa 2016–2018 taidehistoriaa ja valmistui filosofian maisteriksi vuonna 2018. Lehenkari asuu Porissa. Teosten materiaaleina Lehenkari on käyttänyt muun muassa vaneria, betonia, eri metalleja, kipsiä, muovia, kiveä ja pronssia. === Julkisia ulkoveistoksia === Laura Lehenkarin julkisia veistoksia ovat muun muassa Niitty, moniosainen teos, joka on paljastettu vuonna 2015 Poriin Satakunnan keskussairaalan E-talon sisäänkäynnin lähelle. Teoksen materiaalit ovat rakenneteräs ja luonnonkivi. ja vuonna 2019 paikoilleen asennettu moniosainen Poritiisi, joka sijaitsee Porin rautatieaseman Porttaalitunnelin Tiilimäen puoleisen pään ympäristössä. == Lähteet == Luokka:Suomalaiset kuvanveistäjät Luokka:Vuonna 1981 syntyneet Luokka:Elävät henkilöt
Akane Yamaguchi

Akane Yamaguchi (, s. 6. kesäkuuta 1997 Katsuyama) on japanilainen sulkapalloilija ja Aasian-mestari. Yamaguchi on osallistunut urallaan kertaalleen olympialaisiin, kun hän pelasi kaksinpelissä Rio de Janeirossa 2016. Hän voitti alkulohkossaan Kristína Gavnholtin ja Tee Jing Yin. Toisella kierroksella Yamaguchi voitti thaimaalaisen Ratchanok Intanonin. Puolivälierissä japanilainen Nozomi Okuhara oli parempi erin 2–1. Yamaguchi on saavuttanut urallaan yhden MM-mitalin, kun hän oli kolmas vuoden 2018 MM- kilpailuissa kaksinpelissä. Hänellä on myös Aasian-mestaruus vuodelta 2019 ja AM-hopeaa vuodelta 2017. Kumpikin mitali on kaksinpelistä. Huhtikuussa 2020 Yamaguchi oli BWF:n kaksinpelirankingin kolmas. Vuosina 2013 ja 2014 hän oli yli vuoden ajan rankingin ykkönen. ==Lähteet== Luokka:Japanilaiset sulkapalloilijat Luokka:Japanilaiset olympiamitalistit Luokka:Vuonna 1997 syntyneet Luokka:Elävät henkilöt
Kayleigh McEnany

Kayleigh McEnany (s. 18. huhtikuuta 1988 Tampa, Florida, Yhdysvallat) on yhdysvaltalainen virkamies ja poliittinen kommentaattori, joka on toimi Donald Trumpin hallinnossa Valkoisen talon lehdistösihteerinä 7. huhtikuusta 2020 virkansa loppuun 20. tammikuuhun 2021. Tätä ennen hän on toiminut CNN-kanavan poliittisena kommentaattorina. McEnany toimi republikaanien kansallisen komitean tiedottajana vuonna 2017. == Lähteet == == Aiheesta muualla == Luokka:Valkoisen talon lehdistösihteerit Luokka:Vuonna 1988 syntyneet Luokka:Elävät henkilöt Luokka:Yhdysvaltalaiset politiikan kommentaattorit
Myyrmäkitalo

Myyrmäkitalo on Vantaan Myyrmäessä sijaitseva rakennus, jossa on kunnallisia palveluita, kuten kirjasto, Vantaa-info ja Vantaan taidemuseo Artsi. Lisäksi Myyrmäkitalossa on ravintola ja elokuvateatteri Kino Myyri. == Lähteet == == Aiheesta muualla == Luokka:Vantaan rakennukset ja rakennelmat Luokka:Myyrmäki
Jay Carney

James F. ”Jay” Carney (s. 22. toukokuuta 1965 Washington, D.C., Yhdysvallat) on yhdysvaltalainen virkamies ja toimittaja, joka on työskennellyt Time- lehdellä. Presidentti Barack Obama nimitti hänet Valkoisen talon lehdistösihteeriksi tammikuussa 2011. Hän jätti tehtävän kesäkuussa 2014. Nykyään Carney työskentelee Amazonilla. == Lähteet == == Aiheesta muualla == Luokka:Valkoisen talon lehdistösihteerit Luokka:Vuonna 1965 syntyneet Luokka:Elävät henkilöt
István Gyöngyösi

István Gyöngyösi (1620–1704) oli unkarilainen runoilija. Hän oli Miklós Zrínyin rinnalla 1600-luvun huomattavin unkarilainen runoilija, runomuotoisen unkarilaisen kansanromaanin ja -novellin luoja, jonka pääteoksia ovat Márssal társalkodó Murányi Vénus (1664, Marsin kanssa liittoutunut Murányin Venus) ja Porábúl megéledett Phoenix avagy Kemény János emlékezeteGyöngyösi István munkái, Manda, Hungarian National Digital Archive (1693, Tuhastaan ylösnoussut Phoenix eli János Keményn muisto) Gyöngyösin vahvana puolena on erinomainen aleksandriinisäkeiden rakenne, sulosointuinen, kuvallinen kieli ja yksityiskohtien lyyrisen kauniit kuvaukset, mikä kaikki, luonteenkuvauksen heikkoudesta ja tekotavan hataruudesta huolimatta, pysytti hänet kauan Unkarin suosituimpana runoilijana. Gyöngyösi osallistui myös aikansa valtiolliseen elämään ja oli 1681 ja 1687 valtiopäivämiehenä ja 1686–1693 sekä 1700–1704 Gömörin komitaatin ali-ispaanina.Gyöngyösi, István, Tietosanakirja osa 2, Tietosanakirja Osakeyhtiö 1910 ==Suomennettu tuotanto== * Varoitus, suom. Toivo Lyy, teoksessa Unkarin lyyra, Suomalaisen kirjallisuuden seura 1970Gyöngyösi, István, Lahden kaupunginkirjaston runotietokanta. Päivitetty 9.2.2021, viitattu 16.2.2021 ==Huomautuksia== == Lähteet == ==Aiheesta muualla== Luokka:Unkarilaiset runoilijat Luokka:Vuonna 1620 syntyneet Luokka:Vuonna 1704 kuolleet
Future Nostalgia

Future Nostalgia on brittiläisen laulaja-lauluntekijä Dua Lipan toinen studioalbumi, joka julkaistiin 27. maaliskuuta 2020. Se on tyyliltään sekoitus diskoa ja 80-luvun poppia. Albumi debytoi Billboard 200 -listan sijalla neljä ja nousi sekä Suomen virallisen albumilistan että Britannian albumilistan ensimmäiselle sijalle. Albumin ensimmäisenä singlenä julkaistiin ”Don’t Start Now”, jota oli kuunneltu suoratoistopalveluissa yli puoli miljardia kertaa albumin julkaisuun mennessä. Se nousi sekä Britannian singlelistalla että Billboard Hot 100 -listalla toiselle sijalle. Seuraavana julkaistiin singlet ”Physical” ja ”Break My Heart”, jotka kohosivat kärkikymmenikköön artistin kotimaassa ja kuudenkymmenen parhaan joukkoon Yhdysvalloissa. Albumin julkaisun jälkeen julkaistiin vielä singlet ”Hallucinate” ja ”Levitating”. Albumi voitti vuonna 2021 parhaan popalbumin Grammy-palkinnon. ==Musiikki== Future Nostalgia on disko-, synthpop ja tanssipoplevy. == Vastaanotto == === Arvostelut === Metacritic-sivusto laski albumiarvostelujen painotetun keskiarvon ja antoi 18 arvostelun perusteella albumille 89 pistettä sadasta, mikä vastaa sivuston mukaan ”yleistä ylistystä” kriitikoiden keskuudessa. * AllMusic: * Evening Standard: * Helsingin Sanomat: * NME: * Pitchfork: 7,5/10 * Rolling Stone: === Listasijoitukset === Lista Sijoitus Viite Album Top 100 1. ARIA Albums Chart 1. Britannian albumilista 1. Canadian Albums Chart 2. Sverigetopplistan 4. Suomen virallinen albumilista 1. Billboard 200 3. === Myynti ja myyntipalkinnot === Valtio Myynti Myyntipalkinto Viite Brasilia (PMB) 120 000* 3× platina Iso-Britannia (BPI) 300 000* platina Kanada (MC) 160 000* 2× platina Yhdysvallat (RIAA) 1 000 000* platina * myynti laskettu myyntipalkinnon perusteella == Kappaleet == Kaikki kappaleet säv. ja san. myös Dua Lipa. # # # # # # # # # # # === Japanin bonuskappaleet === # * # # == Lähteet == Luokka:Vuoden 2020 albumit Luokka:Dua Lipan albumit Luokka:Grammy-palkitut albumit
Guillaume de Lorris

Guillaume de Lorris oli ranskalainen runoilija. Hän kirjoitti 25-vuotiaana (noin 1230) ensimmäisen osan, 4 058 ensimmäistä säettä,Guillaume de Lorris, Bibliotheque nationale de France, viitattu 21.4.2020 kuuluisaa Ruusuromaania (Roman de la Rose), missä hän kuvaa allegorian muodossa lempeä sen ensi heräämisestä voitokkaaseen saavutukseen asti. Tämä haaveilevan tunteellinen teos hallitsi koko ranskalaista keskiaikaa, ja sitä jatkoi Jean de Meung, kuitenkin toisenlaisessa hengessä, filosofis-oppineesti ja kyynisesti.Guillaume de Lorris, Tietosanakirja osa 2, palsta 1651–1652, Tietosanakirja Osakeyhtiö 1910 == Lähteet == ==Aiheesta muualla== Luokka:Ranskalaiset runoilijat Luokka:Keskiajan kirjailijat Luokka:Syntymävuosi tuntematon Luokka:Kuolinvuosi tuntematon Luokka:1200-luku
Kasvonsuojain

Kasvonsuojain (myös kasvosuojain) on henkilönsuojain, jolla pyritään suojaamaan käyttäjän kasvot (tai osan siitä) vaaroilta, kuten lentäviltä esineiltä tai roskilta, kemiallisilta roiskeilta (laboratorioissa tai teollisuudessa) tai mahdollisesti tarttuvilta materiaaleilta (lääketieteellisessä ja laboratorioympäristössä). == Teollisuuskäyttö == Kasvonsuojain on tarkoitettu suojaamaan käyttäjän kasvoja ja silmiä joko osittain tai kokonaan. Kasvosuojaimia tulee käyttää silmälasien ja / tai suojalasien kanssa.ANSI Z87.1-2003, s. 11 === Standardit === ; EN 166 (eurooppalainen standardi) Näiden suojien tarkoitus on suojata nopeasti liikkuvilta hiukkasilta ja niiden on kestettävä 6 mm:n halkaisijaltaan olevan teräskuulan isku, joka osuu suojaimen eteen tai sivuun seuraavilla nopeuksilla. * Malli A: 190 m/s. * Malli B: 120 m/s. * Malli F: 45 m/s. === Materiaalit === *Polykarbonaatti (PC) Tarjoaa erinomaisen iskunkestävyyden, optisen laadun, lämmönkestävyyden ja normaalin kemiallisen kestävyyden . *Selluloosa-asetaatti (CA) Tarjoaa normaalin iskunkestävyyden, optisen laadun, lämmönkestävyyden ja hyvän kemiallisen kestävyyden. == Lääketieteellinen käyttö == Lääketieteellisissä sovelluksissa kasvonsuojalla tarkoitetaan erilaisia laitteita, joita käytetään hoitohenkilön suojelemiseen sellaisen toimenpiteen aikana, joka saattaa altistaa hänet verelle tai muille mahdollisesti tarttuville nesteille. Esimerkiksi CPR-maskin käyttö CPR: n aikana. Henkilökohtaisia suojavälineitä voidaan käyttää myös suojaamaan kasvot mahdollisilta tartunta-aineilta. == Katso myös == * Hengityssuojain == Lähteet == == Aiheesta muualla == Luokka:Suojavaatteet Luokka:Suojavarustus
May Bukas Pa

May Bukas Pa on televisioyhtiö ABS-CBN:n esittämä filippiiniläinen draamasarja. Sen päärooleissa ovat Zaijian Jaranilla. == Aiheesta muualla == * Luokka:Filippiiniläiset draamasarjat Luokka:2000-vuosikymmenen televisiosarjat Luokka:2010-luvun televisiosarjat Luokka:ABS-CBN:n draamasarjat
Tayong Dalawa

Tayong Dalawa on televisioyhtiö ABS-CBN:n esittämä filippiiniläinen draamasarja. Sen päärooleissa ovat Kim Chiu, Gerald Anderson ja Jake Cuenca. == Aiheesta muualla == * Luokka:Filippiiniläiset draamasarjat Luokka:2000-vuosikymmenen televisiosarjat Luokka:ABS-CBN:n draamasarjat
Marvin Gaye (kappale)

Marvin Gaye on yhdysvaltalaisartisti Charlie Puthin debyyttisingle, jolla vierailee myös yhdysvaltalainen laulaja-lauluntekijä Meghan Trainor. Sen julkaisi Atlantic Records Puthin Nine Track Mind-debyyttistudioalbumin sekä hänen kolmannen, Some Type of Love EP-levyn ensimmäisenä singlenä 10. helmikuuta 2015. Kappaleen ovat sanoittaneet Puth, Julie Frost, Jacob Luttrell sekä Nick Seeley ja sen tuotannosta vastasi Puth itse. "Marvin Gaye" oli myyntimenestys, sen päästyä singlelistan kärkeen muun muassa Irlannissa, Isossa-Britanniassa, Ranskassa ja Uudessa-Seelannissa, jonka lisäksi se pääsi viiden parhaan joukkoon esimerkiksi Australiassa. Kappaleelle on toteutettu myös Marc Klasfeldin ohjaama musiikkivideo, joka julkaistiin 1. huhtikuuta 2015. Kappale on esitetty livenä muun muassa The Today Showssa sekä vuoden 2015 American Music Awardsissa. Kappale on ollut mukana Puthin jokaisen kiertueen esityslistalla sekä Trainorin MTrain Tour-kiertueen esityslistalla. ==Lähteet== Luokka:Vuoden 2015 kappaleet Luokka:Charlie Puthin kappaleet
Skyscraper (vuoden 2018 elokuva)

Skyscraper on vuonna 2018 ensi-iltansa saanut yhdysvaltalainen toimintaelokuva, jonka on käsikirjoittanut ja ohjannut Rawson Marshall Thurber. Elokuvan pääosissa on Dwayne Johnson, Neve Campbell, Chin Han, Roland Møller, Noah Taylor, Byron Mann, Pablo Schreiber ja Hannah Quinlivan. Elokuva seuraa entistä FBI-agenttia Johnsonia, jonka on pelastettava perheensä äskettäin rakennetulta Hongkongin pilvenpiirtäjältä, joka on maailman korkein, kun terroristit ovat ottaneet rakennuksen haltuunsa ja sytyttäneet sen. Kuvaukset aloitettiin syyskuussa 2017 Vancouverissa, Kanadassa. Universal Pictures julkaisi elokuvan Yhdysvalloissa 13. päivä heinäkuuta ja ylitti 304 miljoonaa dollaria maailmanlaajuisesti noin 125 miljoonan dollarin budjetilla. Elokuva sai sekalaisia arvosteluita kriitikoilta, jotka kiittivät Johnsonin suoritusta ja elokuvan jännittäviä kohtauksia, mutta kritisoivat elokuvaa liian samanlaiseksi kuin The Towering Inferno ja Die Hard. == Näyttelijöitä == == Lähteet == == Aiheesta muualla == * Luokka:Vuoden 2018 yhdysvaltalaiset elokuvat Luokka:Yhdysvaltalaiset toimintaelokuvat Luokka:Universal Picturesin elokuvat Luokka:Legendary Picturesin elokuvat
Osala

Osala on kylä Salon kaupungin Perniössä. Kylä sijaitsee Perniön eteläosassa Perniönjoen varrella. Osala sijaitsee Perniönjoen länsirannalla Kyynämäen ja Pyhäjoen välissä. Idässä kylää rajaa Perniönjoki ja lännessä moreenimuodostuma, jonka takana on Puopyöli. Osala on Osalan kantatilan muodostama kylä eli yksinäistila. Muuta asutusta kylässä ei nykyään ole. Osalan tila ja viljelty Perniönjokilaakso ovat osa Latokartanon merkittävää kulttuuriympäristöä. Osala on syntynyt viimeistään varhaiskeskiajalla. Kylästä tosin on löytynyt kaksi rautakautista röykkiöhautaa. Varhaisin maininta Osalasta on vuodelta 1448, jolloin kylä on lahjoitettu kirkolle. Myöhemmin kylä on peruutettu kruunulle ja sen kaksi tilaa, Greuntalo ja Eerikintalo, on myyty perintötiloiksi. Tilat ovat sittemmin yhdistyneet ja Osalaan on vielä liitetty Kyynämäen Nybacka. ==Lähteet== Luokka:Perniön kylät
Dear Future Husband

Dear Future Husband on yhdysvaltalaisen laulaja-lauluntekijä Meghan Trainorin kappale. Sen julkaisi Epic Records hänen Title-debyyttistudioalbumin kolmantena sekä samannimisen EP-levyn toisena singlenä 17. maaliskuuta 2015. Kappaleen ovat sanoittaneet Trainor sekä Kevin Kadish, joista jälkimmäinen myös tuotti sen. "Dear Future Husband" on lajityypiltään sekoitus poppia, doo- woppia ja R&B;:a. Sanoiltaan kappale kertoo ritarillisuuden ja avioliiton teemoista sekä listaa laatuvaatimuksia, joita Trainor vaatii romanttiselta kosijalta. Kappale pääsi julkaisunsa jälkeen singlelistan kymmenen parhaan joukkoon muun muassa Australiassa ja Etelä-Afrikassa. Yhdysvalloissa se pääsi Billboard Hot 100 -listan sijalle 14. ja Isossa-Britanniassa Britannian singlelistalla sijalle 20. Kappaleelle on toteutettu myös Fatima Robinsonin ohjaama musiikkivideo. Videon ensiesitys tapahtui The Today Showssa 16. maaliskuuta 2015 ja sillä nähdään Trainor testaamassa mahdollisia kosijoita. Videolla esiintyy myös Charlie Puth cameo-roolissa. Video keräsi videopalvelu YouTubessa yhdessä vuorokaudessa yhteensä 2,2 miljoonaa näyttökertaa. Trainor on mainostanut kappaletta lukuisissa live-esityksissä, kuten vuoden 2015 iHeartRadio Music Awardsissa sekä Yhdysvaltain The Voicessa. Kappale on ollut myös mukana Trainorin vuoden 2015 That Bass Tour ja MTrain Tour-kiertueilla sekä vuoden 2016 The Untouchable Tour-kiertueella. ==Lähteet== Luokka:Vuoden 2015 kappaleet Luokka:Yhdysvaltalaiset musiikkikappaleet
Loimuseppä

Loimuseppä (Pogonornis dubius) on tukaaneihin kuuluva lintulaji. Lajia tavataan Länsi- ja Keski-Afrikasta. ==Koko ja ulkonäkö== Loimuseppä voi kasvaa 25 26 cm pitkäksi. Sukupuolet muistuttavat toisiaan ulkonäöltään. Loimusepän pää, selkä, siivet, pyrstö ja alaperä ovat väriltään kiltävän mustat. Silmien ympärillä on paljasta keltaista ihoa ja nokkaa ympäröivät mustat sukaset. Linnun kurkku ja rinta ovat kirkkaan punaiset ja rinnassa on musta juova. Loimusepän vatsa on punainen ja kyljet valkoiset. Lajin nokka on suurikokoinen, tukeva ja väriltään keltainen ==Levinneisyys ja elinympäristö== Loimuseppää tavataan vyöhykkeeltä, joka ulottuu Senegalista ja Guinea- Bissausta itään Keski-Afrikan tasavaltaan asti. Lajin elinympäristöä ovat kuivat metsät ja savannit. Lintu liikkuu yksin, pareittain tai pieninä ryhminä. Loimusepän ravintoa ovat hedelmät. Lajin pesimäkausi on helmikuusta syyskuulle ja lintu kaivaa pesäkolon kuolleeseen puuhun. ==Lähteet== Luokka:Tukaanit (heimo)
Like I’m Gonna Lose You

Like I’m Gonna Lose You on yhdysvaltalaisen laulaja-lauluntekijä Meghan Trainorin kappale, jolla vierailee myös yhdysvaltalaislaulaja John Legend. Sen julkaisi Epic Records Trainorin Title-debyyttistudioalbumin neljäntenä ja viimeisenä singlenä 23. kesäkuuta 2015. Kappaleen ovat sanoittaneet Trainor, Justin Weaver sekä Caitlyn Smith, joista ensimmäinen myös tuotti sen Chris Gelbudan kanssa. ”Like I’m Gonna Lose You” on lajityypiltään soulpainotteinen rakkauslaulu, joka välittää sanomaa olla ottamatta aikaa rakkaimpansa kanssa itsestäänselvyytenä. Trainor sai idean kappaleen sanoittamiseen painajaisesta, jossa hän näki itselleen rakkaan henkilön kuolemassa. Kappale sai julkaisunsa jälkeen pääosin ristiriitaisen vastaanoton musiikkikriitikoilta. Vaikka jotkut kriitikot kehuivat kappaleen totutusta kaavasta poikkeavuutta ja sen sanoituksia, toiset taas pitivät sitä kaavamaisena balladina. ”Like I’m Gonna Lose You” oli kaupallinen menestys sen oltua muun muassa Australiassa yhteensä neljä viikkoa ja Uudessa-Seelannissa puolestaan kolme viikkoa singlelistan kärjessä. Pohjois-Amerikassa kappale pääsi puolestaan niin Yhdysvaltain Billboard Hot 100 -listan kuin myös Kanadan Canadian Hot 100 -listan sijalle 8, joka teki siitä Trainorin kolmannen kymmenen parhaan joukkoon päässeen kappaleen molemmissa valtioissa. ”Like I’m Gonna Lose You” myi Yhdysvalloissa nelinkertaista platinaa neljällä miljoonalla myydyllä kopiolla. Kappaleelle toteutetun musiikkivideon ohjasi Constellation Jones ja se julkaistiin 9. heinäkuuta 2015. Videolla nähdään Trainor ja Legend esiintymässä kynttilöillä valaistussa rakennuksessa samalla, kun rakennuksen ulkopuolella sataa vettä. Videolla näkyy myös kohtauksia erityyppisistä parisuhteista. Trainor on esittänyt kappaleen livenä lukuisissa eri esityksissä, kuten vuoden 2015 Billboard Music Awardsissa, The Tonight Show Starring Jimmy Fallonissa sekä vuoden 2015 American Music Awardsissa. Kappale on ollut myös osana esityslistaa Trainorin vuonna 2015 toteuttamilla That Bass Tour ja MTrain Tour -kiertueilla sekä vuonna 2016 toteutetulla The Untouchable Tour -kiertueella. Yhdysvaltalainen tyttöbändi Fifth Harmony coveroi kappaleen vuoden 2016 Billboard Women In Music -tapahtuman seremoniassa. ==Lähteet== Luokka:Vuoden 2015 kappaleet Luokka:Yhdysvaltalaiset musiikkikappaleet
Putnamin piirikunta (New York)

Putnamin piirikunta () on Yhdysvaltojen New Yorkin osavaltiossa sijaitseva piirikunta. Piirikunta on yksi Yhdysvaltain vauraimmista. == Väerstö == Piirikunnan väkiluvun arvioitiin olevan 98 320 vuonna 2019. Valkoisia oli 91,6 % ja mustia 3,7 %. Vähintään high schoolin suorittaneita 25 vuotta täyttäneitä oli 93 % asukkaista ja alemman korkeakoulututkinnon suorittaneita 39,9 % vuonna 2018. == Lähteet == == Aiheesta muualla == Luokka:New Yorkin piirikunnat
Friedrich Melchior von Grimm

Friedrich Melchior von Grimm (1723–1807), vapaaherra, oli saksalaissyntyinen ranskalainen kirjailija. Grimmin maine perustuu hänen vuodesta 1753 lähettämiinsä uutiskirjeisiin Corespondance littéraire (julk. 1812),Grimm, Friedrich Melchior von, Tietosanakirja osa 2, palsta 1604, Tietosanakirja- osakeyhtiö 1910Friedrich Melchior, baron von Grimm, Britannica, viitattu 21.4.2020 jotka Abbé Raynal oli aloittanut. Grimm lähetti joka kuukauden 1. ja 15. päivänä käsinkirjoitettuja tiedonantoja kirjallisuuden, taiteen, politiikan, muotien alalta ja skandaaleista useihin hoveihin, muun muassa Pietariin ja Tukholmaan sekä useille yksityishenkilöille. Grimmin eduksi on sanottu, ettei hän käyttänyt väärin asemaansa panetteluun ja ilkeämieliseen arvosteluun. Hän oli oman aikansa Ranskan yhteiskuntaoloihin perehtynein henkilö, ja hänen niistä antamansa kuvaukset ovat osuvia. Jo varhain hän lausui julki pelkonsa lähestyvästä vallankumouksesta ja sen seurauksista. Grimm edisti merkittävällä tavalla ranskalaisen kirjallisuuden leviämistä Euroopassa. Hän luovutti vuonna 1774 kirjeenvaihdon sveitsiläisen Jacques- Henri Meisterin käsiin. Grimm oli myös useiden hovien valtiollinen agentti ja salainen tiedonantaja. Erityisen läheisessä yhteydessä hän oli Katariina II:n kanssa. Hän kävi Venäjällä vuonna 1773 ja 1776 ja sai Katariinalta runsaita suosionosoituksia. Grimm sai vuonna 1775 tehtäväksi edustaa Gothan hovia Pariisissa, ja hänellä oli huomattava asema Pariisin seuraelämässä. Hän pakeni Pariisista vuonna 1792 menetettyään omaisuutensa. Katariina II määräsi vuonna 1795 hänet lähettilääkseen Hampuriin. Hänen kirjeenvaihtonsa on julkaistu nimellä La correspondance littéraire, philosophique et critique. == Lähteet == ==Aiheesta muualla== Luokka:Ranskalaiset kirjailijat Luokka:Saksalaiset kirjailijat Luokka:Vuonna 1723 syntyneet Luokka:Vuonna 1807 kuolleet
KHL-kausi 2019–2020

KHL-kausi 2019–2020 on jääkiekkoliiga KHL:n 12. kausi. Kausi alkoi 1. syyskuuta 2019 ja se keskeytettiin 13. maaliskuuta 2020 koronaviruspandemian takia. Runkosarjan voittajaksi selviytyi TsSKA Moskova ja pudotuspeleistä ehdittiin pelata ensimmäinen kierros, kunnes pudostuspelit laitettiin ensin tauolle ja lopulta peruttiin kokonaan. Sarjan mestaruutta ei jaettu ja pudotuspelien kahdeksan jäljelle jäänyttä seuraa sai saman loppusijoituksen. Edellisellä kaudella itäisen konferenssin Slovan Bratislava vetäytyi sarjasta ja edelliskaudeksi itäiseen konferenssiin siirtynyt Torpedo Nižni Novgorod siirtyi takaisin läntiseen konferenssiin. == Runkosarja == === Läntinen konferenssi === === Itäinen konferenssi === ==Lähteet== * Luokka:Jääkiekkosarjojen kausi 2019–2020
See You Again (Wiz Khalifan kappale)

See You Again on yhdysvaltalaisräppäri Wiz Khalifan kappale, jolla vierailee myös yhdysvaltalaislaulaja Charlie Puth. Sen julkaisi Atlantic Records singlenä elokuvan Furious 7 soundtrack-levyltä 16. maaliskuuta 2015. Kappale on omistettu näyttelijä Paul Walkerille, joka kuoli auto-onnettomuudessa Kalifornian Valenciassa 30. marraskuuta 2013. Myöhemmin kappale liitettiin myös Puthin Nine Track Mind-debyyttistudioalbumin kansainväliseen versioon. Kappaleen ovat sanoittaneet Puth, Andrew Cedar, DJ Frank E, Khalifa, Dann Hume, Josh Hardy ja Phoebe Cockburn, joista kolme ensimmäistä myös tuottivat sen. Kappaleesta tuli sen julkaisun jälkeen sekä Puthin että Khalifan toistaiseksi menestynein single. Se oli yhteensä kaksitoista viikkoa Yhdysvaltain Billboard Hot 100-listan kärjessä, joka teki siitä kyseisen listan toiseksi pisimpään kärkisijaa pitäneen rap-kappaleen Eminemin "Lose Yourselfin" kanssa, päästäen edelleen vain Lil Nas X:n ja Bill Ray Cyrusin kappaleen "Old Town Road". Kappale oli valtava menestys myös Euroopassa, jossa se oli Isossa-Britanniassa kaksi viikkoa singlelistan kärjessä. "See You Again" pääsi singlelistan kärkeen myös muun muassa Australiassa, Irlannissa, Itävallassa, Kanadassa, Saksassa, Sveitsissä ja Uudessa-Seelannissa. Yhdysvalloissa se oli hetken aikaa myös Spotifyn striimatuin kappale, kunnes One Directionin "Drag Me Down" ohitti sen. Kappale piti hetken aikaa myös maailmanlaajuista viikkostriimiennätystä yli 21,9 miljoonalla viikon aikana tehdyllä striimauksella. Kappaleelle toteutettu musiikkivideo oli YouTuben katsotuin video 10. heinäkuuta - 4. elokuuta 2017 välisenä aikana. "See You Again" sai kolme ehdokkuutta vuoden 2016 Grammy-palkintogaalassa, kategorioissa "Vuoden kappale", "Paras duon/yhtyeen esitys" ja "Paras visaaliseen mediaan sanoitettu kappale". Se oli ehdolla vuoden kappaleeksi myös BBC Music Awardsissa sekä vuoden 2016 Golden Globe Awardsissa kategoriassa "Paras alkuperäinen kappale". "See You Again" oli maailmanlaajuisesti vuoden 2015 myydyin kappale 20,9 miljoonalla myydyllä kopiolla. ==Lähteet== Luokka:Vuoden 2015 kappaleet Luokka:Wiz Khalifan kappaleet Luokka:Charlie Puthin kappaleet Luokka:Billboard Hot 100 -listan ykköset
...Of Frost and War

...Of Frost and War on hollantilaisen death metal -yhtyeen Hail of Bulletsin esikoisalbumi. Levy nauhoitettiin Excess Studios -nimisessä studiossa helmi- maaliskuun aikana 2008. Dan Swanö hoiti levyn miksauksen ja masteroinnin. Levy julkaistiin toukokuun 13. päivä 2008 Metal Blade Recordsin toimesta. Kyseessä on konseptialbumi, joka käsittelee toisen maailmansodan itärintaman tapahtumia kronologisessa järjestyksessä alkaen Operaatio Barbarossasta ja päättyen Berliinin taisteluun. == Kappaleet == # # # # # # # # # # # == Kokoonpano == * Theo Van Eekelen – basso * Paul Baayens – kitara * Stephan Gebédi – kitara * Martin van Drunen – laulu * Ed Warby – rummut == Tuotanto == * Dan Swanö – miksaus, masterointi * Ed Warby – tuotanto * Hans Pieters – äänitys (laulu) * Eugene Straver – valokuvaus * Mick Koopman – kansitaide * Chris van der Valk – äänitys (laulu) == Arvostelut == * Sputnikmusic: * Blabbermouth: * Metal Storm: == Lähteet == == Aiheesta muualla == * * Luokka:Alankomaalaiset death metal -albumit Luokka:Vuoden 2008 esikoisalbumit Luokka:Dan Swanön tuottamat albumit
One Call Away

One Call Away on yhdysvaltalaislaulaja Charlie Puthin kappale. Sen julkaisi Atlantic Records hänen Nine Track Mind-debyyttistudioalbumin toisena singlenä 20. elokuuta 2015. "One Call Away" on lajityypiltään gospel-inspiroitu pop soul kappale. Kappaleen ovat sanoittaneet Puth, Justin Franks, Shy Carter, Maureen McDonald, Breyan Isaac ja Matt Prime. Kappaleen tuotannosta vastasivat Franks ja Prime. Kappale on saavuttanut julkaisunsa jälkeen Yhdysvaltain Billboard Hot 100-listan sijan 12., joka tekee siitä Puthin uran kolmanneksi parhaiten myyneen pääartistina esittämän kappaleen, päästäen edelleen vain kappaleet "We Don't Talk Anymore" ja "Attention". Kappaleelle on toteutettu myös Mark Staubachin ohjaama musiikkivideo, joka julkaistiin Puthin YouTube- kanavalla 14. syyskuuta 2015. ==Lähteet== Luokka:Vuoden 2015 kappaleet Luokka:Charlie Puthin kappaleet
We Don’t Talk Anymore

We Don’t Talk Anymore on yhdysvaltalaislaulaja Charlie Puthin kappale, jolla vierailee myös yhdysvaltalainen laulaja-lauluntekijä Selena Gomez. Sen julkaisi Atlantic Records Puthin Nine Track Mind -debyyttistudioalbumin kolmantena singlenä 24. toukokuuta 2016. Kappaleen ovat sanoittaneet Puth, Gomez ja Jacob Kasher Hindlin, joista ensiksi mainittu myös tuotti sen. ”We Don’t Talk Anymore” on lajityypiltään popkappale trooppisen musiikin vivahteilla. Kappale oli julkaisunsa jälkeen myyntimenestys sen päästyä Yhdysvaltain Billboard Hot 100 -listan sijalle 9, joka tekee siitä Puthin toisen sekä Gomezin kuudennen kyseisellä listalla kymmenen parhaan joukkoon päässeen singlen. Kappale pääsi singlelistan kymmenen parhaan joukkoon myös 20 muussa valtiossa, kuten Italiassa, Libanonissa ja Romaniassa. Kappaleelle on toteutettu myös kaksi musiikkivideota. Ensimmäinen on Selena Gomezin Revival Tourilla Kalifornian Anaheimissa 9. heinäkuuta 2016 kuvattu livevideo, jolla esiintyvät sekä Puth että Gomez. Toinen on puolestaan Phil Pinton ohjaama virallinen musiikkivideo, jolla nähdään Puth hänen rakkaansa Mirella Cardoson kanssa. Videot julkaistiin 19. heinäkuuta ja 2. elokuuta 2016. ==Lähteet== Luokka:Vuoden 2016 kappaleet Luokka:Charlie Puthin kappaleet Luokka:Selena Gomezin kappaleet
Hot Pink

Hot Pink on yhdysvaltalaisräppäri Doja Catin toinen studioalbumi. Sen julkaisi RCA Records 7. marraskuuta 2019. == Kappaleet == # # # # # # # # # # # # == Lähteet == Luokka:Vuoden 2019 albumit
Hannes Kärkkäinen

Hannes Kärkkäinen (17. heinäkuuta 1902 Lappee Viitattu 28.8.2020 – 21. huhtikuuta 1938 Sandarmoh) oli suomalainen uimahyppääjä. Hän osallistui 1924 Pariisin olympialaisiin ja sijoittui vaihtelevissa kerroshypyissä yhdeksänneksi. Myöhemmin Kärkkäinen muutti Neuvostoliittoon. Hän katosi Stalinin vainojen aikana 1938, ja venäläisten tietojen mukaan hänet teloitettiin samana keväänä. == Elämä ja ura == Kärkkäinen syntyi Lappeen pitäjän Parkkarilassa sekatyömies Juho Kärkkäisen perheeseen. Myöhemmin Kotkan Sikosaaressa asunut Kärkkäinen voitti Työväen Urheiluliiton mestaruuden vaihtelevissa ponnahduslautahypyissä 1920, suorissa kerroshypyissä 1921 sekä vaihtelevissa kerroshypyissä 1922 ja 1923. Keväällä 1924 Kärkkäinen loikkasi työläisseura Kotkan Riennosta porvarilliseen Viipurin Uimaseuraan. Riennon johtokunnalle lähettämässään kirjeessä Kärkkäinen sanoi syiden olevan taloudelliset, mutta hän ilmoitti edelleen pysyvänsä ”proletaarina”. Seuran vaihto mahdollisti osallistumisen SM-kisoihin sekä olympialaisiin. Uinnin SM- kisoissa Kärkkäinen voitti vaihtelevien kerroshyppyjen SM-kultaa 1924 ja 1925. Pariisin olympialaisissa Kärkkäinen sijoittui 10 metrin vaihtelevien kerroshyppyjen karsinnassa oman ryhmänsä kolmanneksi mutta jäi finaalissa viimeiselle tilalle yhdeksänneksi. Suomalaislehtien mukaan finaalin huono sijoitus johtui merkinantajana toimineen tuomarin tekemästä virheestä. Kööpenhaminassa 1925 järjestetyissä PM-kisoissa Kärkkäinen saavutti hopeaa vaihtelevissa ja yhdistetyissä kerroshypyissä. Lokakuussa 1925 lehdet uutisoivat Kärkkäisen saaneen kuusi puukoniskua veljensä Väinön kanssa syntyneen riidan yhteydessä. Kärkkäinen asui 1930-luvun puolivälissä Kotkassa, josta hän vuonna 1926 muutti Neuvosto-Karjalaan, jossa hänet tunnettiin myös nimellä Ivan Ivanovitš Kärkkäinen. Kärkkäinen oli asunut Neuvostoliittoon siirtymisen jälkeen myös Leningradissa, josta hän jo 1927 tai 1928 oli joutunut sisäiseen karkotukseen Länsi-Siperiaan Omskiin. Hän työskenteli kirvesmiehenä Mujejärven piirin Ontajärvellä, ja hänet vangittiin helmikuussa 1938. Huhtikuussa Kärkkäinen sai kuolemantuomion, ja pari viikkoa myöhemmin hänet teloitettiin Karhumäen piirin Sandarmohissa. Kärkkäinen rehabilitoitiin vuonna 1989. Suomen viranomaiset julistivat hänet kuolleeksi 1. tammikuuta 1993. == Lähteet == Luokka:Suomalaiset uimahyppääjät Luokka:Stalinin vainoissa kuolleet Luokka:Vuonna 1902 syntyneet Luokka:Vuonna 1938 kuolleet
Boom Boom (RedOnen kappale)

Boom Boom on RedOnen, French Montanan, Daddy Yankeen ja Dinah Janen kappale. Sen julkaisi 2101 Records digitaalisesti ladattavana singlenä 27. lokakuuta 2017. Kappaleen ovat sanoittaneet Edwin Serrano, Daddy Yankee ja R. City. Kappaleen tuotannosta vastasivat puolestaan RedOne sekä "T.I" Jakke Erixson. Lisäksi kappaleen sanoittajiksi on kreditoitu Modjo, Bernard Edwards sekä Nile Rodgers koska se sisältää mukaelman Modjon kappaleesta "Lady (Hear Me Tonight)". Kappaleelle on toteutettu myös Saïd C. Nacirin ohjaama musiikkivideo, joka julkaistiin videopalvelu YouTubessa vuorokausi ennen singlejulkaisua. Videolla nähdään kaksi kaverusta matkaamassa lukuisiin Marokon kaupunkeihin ja osallistumassa lukuisiin juhliin samalla kun RedOne, Daddy Yankee, French Montana ja Dinah Jane esittävät kappaletta. Tämä on Dinah Janen ensimmäinen julkaisu tyttöbändi Fifth Harmonyn ulkopuolella. "Boom Boom" oli myyntimenestys Latinalaisessa Amerikassa, jossa se pääsi singlelistan viiden parhaan joukkoon Chilessä, Ecuadorissa ja Guatemalassa. Muualla kappale ei kuitenkaan menestynyt kovin hyvin, vaan esimerkiksi Euroopassa sen ainoaksi singlelistasaavutukseksi jäi Sveitsin singlelistan sija 90. ==Lähteet== Luokka:Vuoden 2017 kappaleet
Clarence Zener

Clarence Melvin Zener (1. joulukuuta 1905 – 2. heinäkuuta 1993) oli yhdysvaltalainen fyysikko, joka vuonna 1934 ensimmäisenä kuvaili eristeissä tapahtuvan läpilyönnin ominaisuuksia. Näitä havaintoja hyödynnettiin myöhemmin Bellin laboratoriossa hänen mukaansa nimetyn zenerdiodin kehityksessä. Zener oli matemaattistaustainen teoreettinen fyysikko, joka teki urallaan tutkimuksia monella eri alueella, mukaan lukien suprajohtavuus, metallurgia, ferromagnetismi, elastisuus, murtumismekaniikka, diffuusio ja geometrinen ohjelmointi. == Lähteet == Luokka:Yhdysvaltalaiset fyysikot Luokka:Vuonna 1905 syntyneet Luokka:Vuonna 1993 kuolleet
Boris Grünstein

Boris Grünstein (14. kesäkuuta 1917 Pietari − 1. kesäkuuta 1992 Helsinki) oli suomenjuutalainen turkisalan yrittäjä, varatuomari ja Turkisliike Grünsteinin omistaja.Laitinen, Jaana:Toimitusjohtaja Boris Grünstein Turkintekijöiden ja juutalaisten äänitorvi. Helsingin Sanomat 3.6.1992. (Maksullinen artikkeli.) ==Elämä== Boris Grünsteinin vanhemmat olivat helsinkiläinen liikemies Jakob Grünstein ja Pietarista kotoisin ollut Olga Sodman. Vanhemmat avasivat vuonna 1917 turkisliikkeen Pietarin pääkadun Nevski Prospektin varrella mutta perhe joutui pian pakenemaan helmikuun vallankumouksen synnyttämiä levottomuuksia Suomeen. Turkisliike avattiin uudelleen Helsingissä nimellä Turkisliike Oy Jakob Grünstein Ab, ja liike harjoitti turkisnahkojen tukkukauppaa aina vuoteen 1970 saakka. Jakob Grünsteinin kuoltua 1937 liikettä hoiti hänen leskensä Olga. sillä välin kun Boris Grünstein oli sotavuosina rintamalla.Grünstein, Ulla: Oy Jakob Grünstein Ab perustettiin sata vuotta sitten – Pietarista Suomen kautta maailmalle. Grünstein. Vuonna 1970 Turkisliike Oy Jakob Grünstein Ab aloitti turkkien teollisen valmistuksen Loviisaan rakennetussa tehtaassa. Turkkien suunnittelijana oli Boris Grünsteinin puoliso Ulla Grünstein. Liike aloitti myös turkisten värjäyksen ja 1970-luvun lopulla turkkien vienti Saksaan kasvoi nopeasti. Vuonna 1984 perustettiin Helsingin Unioninkadulle Senaatti Centeriin Grünstein Boutique. 1980-luvulla kehitettiin Juwa-menetelmänä tunnettu siniketun nahkojen työstötekniikka ja alettiin valmistaa myös kevyitä, käännettäviä turkkeja. Vuonna 1986 esiteltiin Michel Grünsteinin ja Kisu Ahon suunnittelema Gemmi- turkismallisto, ja keväällä 1991 Grünstein Oy esitteli namibialaislampaasta valmistetun turkkimalliston Frankfurtin messuilla. Boris Grünsteinin kuoltua 1992 Marimekko osti Grünstein Oy:n vuonna 2000. Liikkeen turkisvalmistus myytiin vuonna 2004, ja se jatkuu nykyisin Loviisassa Gemmi-osakeyhtiön nimellä. Boris Grünstein julkaisi muistelmansa Juutalaisena Suomessa: Hirtehishumoristisia tarkasteluja (1989). Kirjassa hän kuvasi hirtehishumoristiseen sävyyn millaista oli olla juutalainen ja suomenruotsalainen Suomessa ja millaista oli osallistua jatkosotaan Suomen armeijan riveissä samaan aikaan kun aseveljenä oli juutalaisten tuhoamiseen pyrkinyt natsi-Saksa.Kirjan esittely Kierrätyskeskuksen sivuilla. Boris Grünstein rakennutti 1949−1950 Helsingin Munkkiniemeen Tiilimäki 22:een asuintalonsa jonka suunnitteli arkkitehti Ilmari Niemeläinen.As Oy Helsingin Tiilimäki 22. Munkkinimen rakennusinventointi 2003−2005. Helsingin kaupunginmuseo. ==Yksityiselämä== Image-lehden perustaja Raoul Grünstein ja valokuvaaja Denise Grünstein ovat Boris Grünsteinin lapsia. == Lähteet == Luokka:Suomalaiset yrittäjät Luokka:Suomalaiset juristit Luokka:Suomen juutalaiset Luokka:Vuonna 1917 syntyneet Luokka:Vuonna 1992 kuolleet Luokka:Pietarinsuomalaiset henkilöt
Aichach-Friedberg

Aichach-Friedbergin piirikunta () on Saksan Baijerin osavaltiossa sijaitseva piirikunta ja kyseisen osavaltion Schwabenin hallintopiirin itäisin piirikunta. Piirikunnan pinta-ala on 780,33 neliökilometriä ja sen väkiluku oli 135 024 vuonna 2020. Piirikunnan hallinnollinen keskus on Aichach. == Lähteet == Luokka:Baijerin piirikunnat Luokka:Schwabenin hallintopiiri
Altötting (piirikunta)

Altöttingin piirikunta () on piirikunta Ylä-Baijerissa Saksan Baijerin osavaltiossa. Piirikunnan pinta-ala on 569,35 neliökilometriä ja väkiluku vuonna 2020 oli 111 654. Piirikunnan keskus on Altötting. == Lähteet == *
Amberg-Sulzbach

Amberg-Sulzbachin piirikunta () on piirikunta Saksan Baijerin osavaltion Oberpfalzin hallintopiirin länsiosassa. Piiritön Ambergin kaupunki on kokonaan piirikunnan ympäröimä, ja alueen hallintoviranomaisena toimii Amberg- Sulzbachin piiritoimisto. Alue on osa Nürnbergin metropolialuetta. Piirikunnan pinta-ala on 1 255,75 neliökilometriä ja sen väkiluku vuonna 2020 oli 102 998. == Lähteet == Luokka:Baijerin piirikunnat Luokka:Oberpfalz
Ansbach (piirikunta)

Ansbachin piirikunta () on piirikunta Saksan Baijerin osavaltion Mittelfrankenin hallintopiirissä. Piirikunta on pinta-alaltaan Baijerin piirikunnista suurin. Ansbachin piiritön kaupunki on joka puolelta piirikunnan ympäröimä; molemmat ovat osa Nürnbergin metropolialuetta. Piirikunnan pinta- ala on 1 972,64 neliökilometriä ja vuonna 2020 sen väkiluku oli 185 316. == Lähteet == Luokka:Baijerin piirikunnat Luokka:Mittelfranken
Rollock

Rollock Oy on suomalainen älylukitusratkaisuja valmistava yritys. Se kehittää, valmistaa ja myy älylukkoja sekä kulunhallintajärjestelmiä asuinrakentamiseen ja toimitiloihin. Rollockin tuotevalikoimaan kuuluu patentoitua teknologiaa sisältävät älylukot ja -ohjaimet sekä mobiilisovellus ja pilvipalvelu, joiden avulla hoidetaan lukitusratkaisujen kulunhallintaa. == Historia == Rollock Oy on perustettu vuonna 1997. Yrityksen tarina on lähtenyt kahden veljeksen ideasta yhdistää perinteinen lukitus digitalisaation tuomiin mahdollisuuksiin. Avaimeton liikkuminen on saanut innoituksensa autoteollisuuden digitaalisesta lukituksesta. Rollock älylukossa on patentoitu kääntyvä telki, joka tekee lukosta tiiviin, hiljaisen ja kevyen. Tämä on toiminut myöhemmän innovaation perustana, kun avaimetonta lukitusratkaisua on kehitetty edelleen. Rollock on toteuttanut viime vuosina mittavan tuotekehitysprosessin. Yrityksen tuotekehitys ja tuotanto on Kajaanissa, missä on myös yrityksen kotipaikka. Lukitusratkaisun kaupallistaminen on aloitettu vuonna 2019. Yritys julkaisi yhteistyösopimuksen olympiavoittaja Iivo Niskasen kanssa syksyllä 2019. == Tuotteet == Rollock valmistaa älylukkoja ja älyohjaimia asumiseen, toimitiloihin ja muihin julkisiin kiinteistöihin. Niillä voidaan kattaa pientalojen ja kokonaisten kerrostalojen lukitus ja kulunhallinta. Tuotteelle on myönnetty Avainlippu- ja Design from Finland -merkit. == Lähteet == Luokka:Suomalaiset teknologiayritykset
Aschaffenburg (piirikunta)

Aschaffenburgin piirikunta () on piirikunta Saksan Baijerin osavaltion Unterfrankenin hallintopiirin luoteisimmassa kolkassa. Piirikunta on Unterfrankenin väkirikkain piirikunta ja Ansbachin jälkeen koko Frankenin väkirikkain. Piirikunnan pinta-ala on 699,15 neliökilometriä ja vuonna 2020 sen väkiluku oli 174 658. Hallintokeskus on Aschaffenburgin kaupunki. == Lähteet == Luokka:Baijerin piirikunnat Luokka:Unterfranken
Yliamiraali

Yliamiraali () oli korkein upseerinarvo Ruotsin laivastossa 1700-luvulta 1800-luvun alkupuolelle. Tämän arvon otti käyttöön kuningas Kaarle XII 4. elokuuta 1715 Bornholmin ja Rügenin välissä käydyn meritaistelun jälkeen ylentämällä joukkoja komentaneen amiraalin, vapaaherra Klas Sparren tähän arvoon. Yliamiraali oli arvojärjestyksessä amiraalin edellä ja hänen palkkansa oli kaksinkertainen amiraalin palkkaan verrattuna. Edvard Didrik Taube ylennettiin yliamiraaliksi 1743, mutta seuraavan kerran tätä arvoa käytettiin vasta 1784, kun Carl August Ehrensvärd sai ylennyksen. J. Puke ja J. G. Lagerbjelke ylennettiin yliamiraaliksi 1809 ja viimeinen yliamiraali oli Olof Rudolf Cederström (ylennys 1820), joka oli myös Ruotsin viimeinen kenraaliamiraali (1823). ==Lähteet== Luokka:Sotilasarvot
Tuomiokirja

Tuomiokirja oli alioikeudessa laadittu pöytäkirja riita- ja rikosasioissa sekä niissä ilmoitusasioissa, joista ei tehty erityistä pöytäkirjaa. Erityisiä pöytäkirjoja eli niin sanottuja kirjaamispöytäkirjoja laadittiin holhous-, kiinnitys- ja lainhuudatusasioissa. Tavallisesti tuomiokirjalla tarkoitetaan kihlakunnanoikeuden pöytäkirjoja 1500-luvulta 1800-luvun puoliväliin. Sen jälkeen pöytäkirjoja nimitetään useimmiten oikeus- tai käräjäpöytäkirjoiksi. Kirjaksi sidottuja tuomiokirjoja tehtiin 1970-luvulle saakka, jolloin oikeusjuttujen asiakirjat alettiin koota asiakirjavihoksi. Kihlakunnanoikeuden pöytäkirjojen lisäksi tuomiokirjoihin katsotaan kuuluviksi raastuvan-, laamannin- ja kämnerinoikeuksien pöytäkirjat. Myös aksiisi-, halli-, manufaktuuri- ja meritullioikeuksien sekä maistraattien pöytäkirjat luetaan tuomiokirjoihin. Sen sijaan tuomiokirjoiksi ei katsota erityistuomioistuinten eli maanjako-, valtiorikos-, valtiorikosyli- tai vesioikeuksien pöytäkirjoja. Vuodesta 1623 lähtien kihlakunnan-, kämnerin-, laamannin- ja raastuvanoikeuksien alkuperäisistä pöytäkirjoista (kantapöytäkirjoista) eli konseptituomiokirjoista tuli lähettää hovioikeuteen tarkastettavaksi puhtaaksi kirjoitettu eli niin sanottu renovoitu tuomiokirja. Konseptituomiokirjat jäivät alioikeuksien arkistoihin. Suomen vanhimmista tuomiokirjoista on säilynyt katkelmia keskiajalta ja 1500-luvun jälkipuoliskolta, mutta yhtenäisempiä sarjoja on tallessa 1620-luvulta lähtien. Tuomiokirjat ovat tärkeä lähde Suomen 1600- ja 1700-luvun historiaa tutkittaessa, sillä niissä on oikeusjuttujen lisäksi tietoja kaupunkien, kihlakuntien ja pitäjien itsehallinnosta, 1800-luvun osalta ne sisälsivät pääasiassa tietoja oikeusjutuista. Kansallisarkisto on koneellisesti tunnistanut tuomiokirjojen sisältämää tekstiä, ja nämä aineistot ovat tutkittavissa Tuomiokirjahaku- palvelussa. ==Lähteet== ==Aiheesta muualla== * * Suomen vanhimmat tuomiokirjat = Finlands äldsta domböcker. I, Savon tuomiokirjat 1559 ja 1561-1565 = Domböcker för Savolax 1559 och 1561-1565, julkaissut Valtionarkisto = utgivna av Riksarkivet ; toimittanut = redigerade av Kauko Pirinen, 1954 Luokka:Oikeushistoria Luokka:Oikeuslaitos
Parisa Tabriz

Parisa Tabriz on Googlella työskentelevä tietoturva- asiantuntija. Google- tuotteiden turvallisuuteen keskittyvänä ohjelmistosuunnittelijana hän valitsi käyntikortteihinsa otsikoksi "Security Princess" (suomennettuna Turvallisuusprinsessa). == Nuoruus == Parisa Tabriz syntyi iranilaiselle isälle (lääkäri) ja amerikkalaiselle äidille (sairaanhoitaja), joka oli puolalais-amerikkalaista syntyperää. Hän varttui Chicagon lähiöissä ja hänellä on kaksi pikkuveljeä. Tabriz tutustu koodaamiseen sekä tietojenkäsittelyyn vasta ensimmäisenä yliopistovuotenaan. == Koulutus == Tabriz ilmoittautui alun perin Illinoisin yliopistoon Urbana – Champaigniin opiskelemaan tietokonetekniikkaa, mutta kiinnostui pian sen sijaan tietojenkäsittelystä. Hän suoritti Bachelor of Science- ja maisterintutkinnot yliopistossa. Hän oli aktiivinen jäsen tietoturvasta kiinnostuneessa opiskelijaklubissa, johon hän liittyi, kun hänen oma verkkosivustonsa hakkeroitiin. == Ura == Tabrizille tarjottiin kesäharjoittelupaikkaa Googlen turvallisuustiimin kanssa yliopistossa opiskellessaan ja hänet palkattiin Googleen muutama kuukausi hänen valmistumisensa jälkeen vuonna 2007. Ennen osallistumista Tokiossa pidettävään konferenssiin Googlen kanssa hän päätti käyttää käyntikortissaan nimikettä "Turvallisuusprinsessa" sillä tavallinen "tietoturvainsinööri" kuulosti hänestä tylsältä. Uransa aikana Tabriz on kouluttanut Googlen tietoturvasta kiinnostuneita työntekijöitä ja työskennellyt tyttöpartiolaisten ja nuorten kanssa DEFCONissa tutustuttaakseen monipuolisemman joukon ihmisiä tietoturvan alalle. Vuonna 2013 Tabriz otti vastuun Google Chromen turvallisuudesta. Vuonna 2014 Tabriz aloitti toimintansa edistääkseen HTTPS:n käyttöönottoa verkossa. Vuonna 2015 alle 50% Chromen näkemästä liikenteestä kulki HTTPS:n kautta, ja vuoteen 2019 mennessä HTTPS-liikenteen osuus oli noussut 73-95%: iin kaikilla alustoilla. Tabriz on vastustanut julkisen Internetin HTTPS-yhteyksien seuraamista hallituksen toimesta. Vuonna 2016 Tabriz otti vastuun Project Zero- turvallisuustutkimusryhmästä. Vuonna 2018, vastauksena RSA-konferenssiin, jossa oli vain yksi naispuolinen pääpuhuja 20 henkilön joukossa, Tabriz perusti Our Security Advocates-konferenssi, eli OURSA:n. Vain viiden päivän kuluessa Tabriz ja tapahtuman järjestäjät kokosivat puhujakokoonpanon, joka koostui taustoiltaan aliedustetuista asiantuntijapuhujista, joista 14 puhujaa oli naisia. == Tunnustuksia == Vuonna 2012 Forbes sisällytti hänet 30 parhaan teknologia-alan silmälläpidettävien alle 30-vuotiaiden luetteloon. Vuonna 2017 WIRED aikakauslehti listasi hänet 20 tekniikan visionäärin luetteloon. Vuonna 2018 Fortune sisällytti hänet vuotuiseen ikäluokkaansa "40 alle 40". == Viitteet == == Aiheesta muualla == * * Parisa Tabriz Google AI:ssä * https://www.oursa.org/ OURSA:n kotisivu Luokka:Amerikanpuolalaiset Luokka:Amerikaniranilaiset Luokka:Googlen henkilöstö Luokka:Elävät henkilöt Luokka:Vuonna 1983 syntyneet Luokka:Tietojenkäsittelytieteilijät
Darmstadt-Dieburgin piirikunta

Darmstadt-Dieburgin piirikunta () on piirikunta Darmstadtin hallintopiirissä Hessenin osavaltiossa Saksassa. Piirikunnan pinta-ala on 658,64 neliökilometriä, ja siihen kuuluu 23 kuntaa. Vuoden 2020 lopussa piirikunnan väkiluku oli 297 701 asukasta. Aluehallinnon päämaja sijaitsee Darmstadtin kaupungin Kranichsteinin kaupunginosassa. Toinen hallintokeskus on Dieburgin Kreishaus. Eräitä erityisesti koulutukseen liittyviä sivukonttoreita on myös Groß-Umstadtissa, Ober-Ramstadtissa ja Pfungstadtissa. Eläinlääkäri toimii Darmstadtissa. Alueen on tehnyt kuuluisaksi Messelin kaivos, josta on löydetty lukuisia subtrooppisia ja trooppisia kasvi- ja eläinfossiileita. Se on Unescon maailmanperintökohde vuodesta 1995. == Lähteet == == Aiheesta muualla == * Piirikunnan verkkosivut Luokka:Darmstadtin hallintopiiri Luokka:Hessenin piirikunnat
Gießenin piirikunta

Gießenin piirikunta () on piirikunta Saksan Hessenin osavaltion Gießenin hallintopiirissä. Piirikunnan pinta-ala on 854,56 neliökilometriä, ja siihen kuuluu 18 kuntaa. Vuoden 2020 lopussa piirikunnan väkiluku oli 271 667 asukasta. Piirikunnan pääkaupunki on Gießen. == Lähteet == == Aiheesta muualla == * Piirikunnan verkkosivut Luokka:Hessenin piirikunnat
Groß-Geraun piirikunta

Groß-Geraun piirikunta () on piirikunta Saksan Hessenin osavaltion Darmstadtin hallintopiirissä. Piirikunnan pinta-ala on 453,03 neliökilometriä, ja siihen kuuluu 14 kuntaa. Vuoden 2020 lopussa piirikunnan väkiluku oli 275 807 asukasta. Piirikunnan pääkaupunki on Groß-Gerau. == Lähteet == == Aiheesta muualla == * Piirikunnan verkkosivut Luokka:Darmstadtin hallintopiiri Luokka:Hessenin piirikunnat